L 56/28
FI
Euroopan unionin virallinen lehti
23.2.2023
3.
YHTEISTYÖHÖN OSALLISTUMATTOMIEN KOLMANSIEN MAIDEN LUETTELON LAATIMINEN (21)
Kamerunin osalta tehtyjen päätelmien perusteella kyseinen maa olisi LIS-asetuksen 33 artiklan mukaisesti lisättävä täytäntöönpanopäätöksellä 2014/170/EU laadittuun yhteistyöhön osallistumattomia kolmansia maita koskevaan luetteloon.
Kyseinen päätös olisi sen vuoksi muutettava vastaavasti.
(22)
Kamerunin merkitseminen LIS-kalastuksen torjumista koskevaan yhteistyöhön osallistumattomien kolmansien maiden luetteloon merkitsee LIS-asetuksen 38 artiklassa säädettyjen toimenpiteiden soveltamista.
LIS-asetuksen 38 artiklan 1 kohdassa kielletään yhteistyöhön osallistumattomien kolmansien maiden lipun alla purjehtivilla kalastusaluksilla pyydettyjen kalastustuotteiden tuonti.
Kamerunin tapauksessa kyseisen kiellon olisi koskettava kaikkia LIS-asetuksen 2 artiklan 8 alakohdassa määriteltyjä kantoja ja lajeja, koska LIS-kalastusta koskevien asianmukaisten toimenpiteiden toteuttamatta jättäminen, joka on johtanut Kamerunin toteamiseen yhteistyöhön osallistumattomaksi kolmanneksi maaksi, ei rajoitu tiettyyn yksittäiseen kantaan tai lajiin.
(23)
On huomattava, että LIS-kalastuksella muun muassa köyhdytetään kalakantoja, tuhotaan meren elinympäristöä, vaarannetaan meren luonnonvarojen suojelua ja kestävää käyttöä, vääristetään kilpailua, vaarannetaan elintarvi­ keturvaa, asetetaan sääntöjä noudattavat kalastajat epäsuotuisaan asemaan ja heikennetään rannikkoyhteisöjä.
LISkalastukseen liittyvien ongelmien suuruuden vuoksi katsotaan tarpeelliseksi, että unioni panee nopeasti täytäntöön toimet, jotka koskevat Kamerunia yhteistyöhön osallistumattomana kolmantena maana.
Sen vuoksi tämän päätöksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.
(24)
Jos Kamerun osoittaa, että sen luetteloon merkitsemiseen johtanut tilanne on korjattu, neuvosto poistaa Kamerunin yhteistyöhön osallistumattomien kolmansien maiden luettelosta määräenemmistöllä komission ehdotuksesta LISasetuksen 34 artiklan 1 kohdan mukaisesti.
Tällaisessa luettelosta poistamista koskevassa päätöksessä otetaan huomioon myös, onko Kamerun toteuttanut konkreettisia toimenpiteitä, joilla tilannetta voidaan parantaa pysyvällä tavalla,
ON HYVÄKSYNYT TÄMÄN PÄÄTÖKSEN:
1 artikla Lisätään Kamerunin tasavalta täytäntöönpanopäätöksen 2014/170/EU liitteeseen.
2 artikla Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tehty Brysselissä 20 päivänä helmikuuta 2023.
Neuvoston puolesta Puheenjohtaja J. BORRELL FONTELLES